钦定古今图书集成/方舆汇编/边裔典/第095卷 > 《送李大夫赴广州》钱起
## 钦定古今图书集成/方舆汇编/边裔典/第095卷 > 《送李大夫赴广州》钱起

“一贤间气生，麟趾凤凰羽。何意人之望，未为王者辅。”
出镇忽推才，盛哉文且武。南越寄维城，雄雄拥甲兵。
鼓门通幕府，天井入军营。厥俗多豪侈，古来难致礼。
唯君饮冰心，可酌贪泉水。忠臣感圣君，徇义不邀勋。
龙镜逃山魅，霜风破嶂云。征途凡几转，魏阙如在眼。
向郡海潮迎，指乡关树远。按节化瓯闽，下车佳政新，
“应令尉陀俗。还作上皇人，支离交俊哲，弱冠至华发。
昔许霄汉期，今嗟鹏鷃别。图南不可御，惆怅守薄暮。”